Eukarpides z Atén

Eukarpides alebo Eukarpidés (Eukarpides, iný prepis: Eukarpidés)  bol olympijský víťaz v pankratiu dorastencov v 4. storočí.Peter Mauritsch, Antike Lebenswelten, str. 90.

Markos Aurelios Eukarpides, syn aténskeho boxera Zópyra, je podľa epigrafického nálezu publikovaného v roku 1997, predposledným známym starovekým olympijským víťazom, ktorého na 290. hrách v roku 381 korunovali olivovým vencom, za víťazstvo dosiahnuté v dorasteneckom pankratiu. Tento záznam tiež uvádza, že jeho brat Zópyros v roku 385 zvíťazil na olympijských hrách pravdepodobne v boxe dorastencov (záznam je poškodený a čítanie gréckeho [andr]ón je rovnako možné ako [paid]ón, t. j. mužov alebo chlapcov).Mark Golden: Sport in the ancient world from A to Z. Routledge, London u. a. 2004, ISBN 0-415-24881-7, S. 24 Zópyros je na základe doterajších znalostí posledným známym starovekým olymionikom, lebo záznamy o konaní hier a víťazoch z následných rokov do roku 394, keď sa olympijské hry osobitným ediktom rímskeho cisára Theodosia I. zrušili, zatiaľ chýbajú.

Pankration dorastencov sa v Olympii zaviedol na 145. hrách v roku 200 pred Kr. a jeho prvým víťazom bol Faidimos z Alexandrie.Eusebios, Kronika 2,193. Pankration bol kombináciou boxu a zápasenia. Podľa Pindarovej štvrtej Isthmijskej ódy pankratista mal mať „odvahu a silu zúrivého leva a obratnosť a prefíkanosť líšky."

 Referencie a bibliografia 


 Pozri aj 
 Zoznam olympijských víťazov staroveku

Kategória:Starovekí športovci z Atén
Kategória:Víťazi starovekých olympijských hier v pankratiu